קארסן אדוארדס

**קארסן קייד אדוארדס** (באנגלית: **Carsen Cade Edwards**; נולד ב-12 במרץ 1998) הוא כדורסלן אמריקאי המשחק בעמדות הרכז והקלע ב מליגת העל האיטלקית בכדורסל והיורוליג.

## קריירת תיכונים ומכללות
אדוארדס נולד ביוסטון, טקסס, ולמד בתיכון אטסקוסיטה. בשנתו השנייה בתיכון שיחק כדורסל ופוטבול, אך בשנה הבאה התמקד בכדורסל ונבחר לשחקן השנה של יוסטון כרוניקל לאחר שהעמיד ממוצעים של 23.6 נקודות, 4.9 אסיסטים ו-4.9 ריבאונדים למשחק. בשנתו האחרונה הוביל אדוארדס את אטסקוסיטה עם ממוצעים של 26.3 נקודות, 5.1 אסיסטים ו-4.9 ריבאונדים למשחק, ונבחר לחמישייה הרביעית בכל ארצות הברית של MaxPreps ולחמישיית העונה במדינה.

ב-2016 דורג אדוארדס במקום ה-89 בכל ארצות הברית על ידי ESPN והתחייב לשחק כדורסל מכללות באוניברסיטת פרדו.

[ימין|ממוזער|אדוארדס במדי [אוניברסיטת פרדו, 2017]]
כפרשמן השפיע אדוארדס באופן בפרדו, כשהופיע בכל 35 המשחקים (פתח בחמישייה ב-21 מהם) ורשם 10.3 נקודות, 2.6 ריבאונדים ו-1.8 אסיסטים בממוצע למשחק.

ב-22 בפברואר 2018, בשנתו השנייה באוניברסיטה, קלע אדוארדס שיא קריירה של 40 נקודות, כולל 11 מ-19 מהשדה, בניצחון 93–86 על אוניברסיטת אילינוי באורבנה-שמפיין. כסופומור הוא רשם בממוצע 18.5 נקודות, 3.8 ריבאונדים ו-2.8 אסיסטים למשחק, הוביל את פרדו לעונה של 30 ניצחונות, שיא האוניברסיטה, נבחר לחמישיית העונה באזור הביג טן וזכה בפרס ג'רי וסט לקלע המצטיין בארצות הברית. בסוף העונה הצהיר על מועמדותו לדראפט ה-NBA 2018, אך לאחר שהשתתף בדראפט קומביין (מחנה אימונים לקראת דראפט ה-NBA) בחר לחזור לפרדו.

ב-9 בדצמבר 2018 השווה אדוארדס את שיא הקריירה שלו עם 40 נקודות בהפסד 72–68 לאוניברסיטת טקסס באוסטין. ב-31 בינואר 2019 הוא קלע שמונה שלשות, אז שיא קריירה, מתוך 38 הנקודות שרשם בניצחון 99–90 בהארכה על פן סטייט. באותה עונה הוא נבחר לחמישיית העונה בביג טן ולחמישיית העונה השנייה בארצות הברית על ידי איגוד כתבי הכדורסל (USBWA) לאחר שסיים כמלך הסלים של האזור עם 23 נקודות למשחק. ב-23 במרץ, במהלך טורניר אליפות המכללות בכדורסל, שבר אדוארדס את שיא הקריירה שלו עם 42 נקודות ו-9 שלשות (שיא אישי חדש) בניצחון 87–61 על האלופה המכהנת אוניברסיטת וילאנובה בסיבוב השני. בשמינית הגמר נגד אוניברסיטת טנסי הוא קלע 29 נקודות, וברבע הגמר קלע 10 שלשות, שיא לשחקן פרדו ורק אחת פחות משיא הטורניר, מתוך 19 והשווה את שיא הקריירה בפעם השנייה בשלושה משחקים עם 42 נקודות בהפסד 75–80 לאוניברסיטת וירג'יניה בהארכה. הוא נבחר למצטיין אזור הדרום של הטורניר לאחר ששבר את שיא הטורניר בשלשות (28) בארבעה משחקים בלבד.

לאחר הדחתה של פרדו החליט אדוארדס לוותר על עונתו האחרונה באוניברסיטה ונרשם לדראפט ה-NBA 2019, בו היה צפוי להיבחר גבוה בסיבוב השני.

## קריירה מקצועית
ב-20 ביוני 2019, נבחר אדוארדס במקום ה-33 בדראפט ה-NBA על ידי בוסטון סלטיקס לאחר שהבחירה הועברה אליה מפילדלפיה 76'. הוא שיחק במדי הסלטיקס בליגת הקיץ של ה-NBA, ורשם ממוצעים של 19.4 נקודות, 3.8 ריבאונדים ו-1.4 אסיסטים ב-23.4 דקות. ב-14 ביולי חתם אדוארדס על חוזה עם הסלטיקס, וב-23 באוקטובר ערך את הופעת הבכורה שלו ב-NBA כשעלה מהספסל בהפסד 93–107 לפילדלפיה ורשם שלוש נקודות וריבאונד. ב-13 בנובמבר קלע אדוארדס שיא קריירה של 18 נקודות, לצד ארבעה ריבאונדים, שלושה אסיסטים וחטיפה אחת ב-20 דקות בלבד, בניצחון 140–133 על וושינגטון ויזארדס. במהלך עונת  הועבר מספר פעמים למיין רד קלאוס, קבוצת ליגת הפיתוח של הסלטיקס.

אדוארדס שיחק במדי בוסטון בליגת הקיץ 2021, אך ב-15 בספטמבר הועבר בטרייד לממפיס גריזליס יחד עם כריס דאן בתמורה לחואן הרננגומס ושוחרר כעבור שמונה ימים.

ב-6 בנובמבר 2021 חתם אדוארדס בסולט לייק סיטי סטארס, קבוצת ליגת הפיתוח של יוטה ג'אז. ב-31 משחקים במדי הקבוצה הוא סיים כמלך הסלים של ליגת הפיתוח עם ממוצעים של 26.7 נקודות, 2.7 ריבאונדים, 4.1 אסיסטים ו-1.5 חטיפות ב-35.9 דקות למשחק.

ב-3 באפריל 2022 חתם אדוארדס לשנתיים בדטרויט פיסטונס. כבר במשחקו הראשון במדי הפיסטונס הוא רשם 13 נקודות, שיא קריירה של 9 אסיסטים ו-3 ריבאונדים בניצחון 121–117 על אינדיאנה פייסרס. ב-30 ביוני סירבו הפיסטונס לאופציה שלהם בחוזה של אדוארדס, והוא הפך לשחקן חופשי.

[ממוזער|אדוארדס במדי [וירטוס בולוניה, 2025]]
ב-31 ביולי 2022 חתם אדוארדס בפנרבחצ'ה מליגת העל הטורקית בכדורסל והיורוליג.

ב-21 ביולי 2023 חתם אדוארדס לשנה בבאיירן מינכן מליגת העל הגרמנית בכדורסל והיורוליג, וזכה עימה בדאבל של אליפות וגביע ב-2024 ובאליפות ב-2025. ב-2024 הוא גם נבחר לחמישיית העונה בבונדסליגה ול-MVP של סדרת הגמר.

ב-3 באפריל 2025, ברבע השלישי של ההפסד 90–93 למכבי תל אביב, שבר אדוארדס שיאי יורוליג לנקודות ושלשות ברבע עם 26 נקודות ו-8 מ-10 לשלוש מתוך 33 הנקודות ותשע השלשות שקלע. בעונת  הוא נבחר לחמישיית העונה ביורוליג לאחר שסיים כמוביל הליגה עם 20.4 נקודות בממוצע למשחק.

ב-11 ביולי 2025 חתם אדוארדס ב מליגת העל האיטלקית בכדורסל והיורוליג.

## קריירה בנבחרת הלאומית
אדוארדס שיחק במדי נבחרת ארצות הברית בגביע העולם בכדורסל עד גיל 19 שנערך במצרים בשנת 2017, וזכה במדליית ארד. הוא שיחק במדי נבחרת האוניברסיאדה האמריקאית באוניברסיאדת טאיפיי (2017), בה זכתה במדליית כסף.

## קישורים חיצוניים

*פרופיל, באתר פיב"א החדש

## הערות שוליים

קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת פרדו
קטגוריה:בחירות דראפט של פילדלפיה 76'
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני סולט לייק סיטי סטארס
קטגוריה:כדורסלני דטרויט פיסטונס
קטגוריה:כדורסלני פנרבחצ'ה
קטגוריה:כדורסלני באיירן מינכן
קטגוריה:כדורסלני וירטוס בולוניה
קטגוריה:ספורטאים אמריקאים באיטליה
קטגוריה:ספורטאים אמריקאים בגרמניה
קטגוריה:אמריקאים שנולדו ב-1998